ફરિયાદીના ઘરે ગૌરીબેન મેનારામ ચૌધરી નામની મહિલા 3 વર્ષથી દરરોજ સવારે સાડા નવથી બપોરે અઢી વાગ્યા દરમિયાન ઘરકામ કરવા આવે છે. આમ તો, તેમના ઘરમાં વાસણ ધોવાવાળી અન્ય એક મહિલા અને તેમના પૌત્રને રમાડવા ત્રીજી એક મહિલા પણ આવે છે. તો, ડ્રાઈવર તરીકે મોડવદરનો એક યુવક કામ કરે છે. પરંતુ, કબાટની ચાવીથી લઈ ઘરની ચીજવસ્તુઓ ક્યાં પડી હોય છે તેની જાણ ગૌરીને હોવાનું જણાવી ચોરી તેણે જ કરી હોવાનું તેમણે જણાવ્યું છે. ગૌરી સપનાનગરમાં રહે છે અને મૂળ તે રાજસ્થાનના મારવાડની વતની છે. ચોરીના બનાવ બાદ તેમણે ગૌરી સાથે અંગત સ્તરે પૂછપરછ કરી હતી પરંતુ તેણે કોઈ સંતોષકારક જવાબ ના આપતાં તેમણે ફરિયાદ નોંધાવી છે.